રાષ્ટ્રીય સ્વયં સેવક સંઘ સાથે જોડાયેલા બે સંગઠનોએ પર્યાવરણ મંત્રી પ્રકાશ ઝાવડેકર સાથે મુલાકાત બાદ દાવો કર્યો છેકે, જૈવ પ્રાદ્યોગિકી નિયામક એજન્સી, જીઇએસી દ્વારા સ્વીકૃત કેટલાક અનુવાંશિક રીતે સંશોધિત(જીએમ) પાકોના ખેતરોમાં પરીક્ષણ પર રોક લગાવી દીધી છે, જ્યારે બીજી તરફ સરકારે કહ્યું છેકે, આ અંગે હજુ કોઇ નિર્ણય કરવામાં આવ્યો નથી. સ્વદેશી જાગરણ મંચ અને ભારતીય કિસાન સંઘના પ્રતિનિધિઓએ પર્યાવરણ મંત્રી પ્રકાશ ઝાવડેકર સાથે મુલાકાત કરીને ઘઉં, રિંગણા અને કપાસની કેટલીક જીએમ પ્રજાતિઓના ખેત પરીક્ષણ પર પ્રતિબંધ લગાવવાની માંગ કરી હતી.